Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 2 Pv 311/13/3307	Prievidza, 4.7.2013
EEČ : 2-27-97-2013

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Prievidza
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
d¨ľa 26.01.2013 v čase okolo 22:00 hod. XXXXX v byte nachádzajúcom sa na Ulici XXXXX sa vyhrážal zabitím – utopením  svojej manželke poškodenej XXXXX a to tým spôsobom, že počas jej kúpania vo vani ju držal rukami pod krkom a snažil sa jej zatlačiť hlavu pod vodu, avšak  sa pošmykol a poškodenej sa podarilo z vane vyskočiť a utiecť na chodbu, kde ju obvinený dobehol a opätovne je povedal, že ju zabije a následne keď chcela volať políciu tak jej vzal mobilný telefón, pričom poškodená malo po celý čas incidentu obavu, že obvinený svoje vyhrážky skutočne aj naplní,

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Policajt Obvodného oddelenia Nováky vo veci vedenej pod sp. zn. ORP-490/NY-PD-2013 d¨ľa 18.04.2013 vzniesol obvinenie XXXXX a to pre prečin nebezpečného vyhrážania podľa § 360 odsek 1, odsek 2 písmeno b/ Trestného zákona s poukazom na § 139 odsek 1 písmeno c/ Trestného zákona a to na skutkovom základe ako je uvedené vo výrokovej časti tohto uznesenia.

Po skončení skráteného vyšetrovania policajt d¨ľa 03.07.2013 predložil vyšetrovací spis tunajšej prokuratúre s návrhom na zastavenie trestného stíhania.

Po preskúmaní vyšetrovacieho spisu som zistil, že návrh policajta je dôvodný. Z dôkazov zabezpečených v prípravnom konaní nevyplýva, že skutok, pre ktorý je vedené trestné stíhanie, spáchal obvinený XXXXX.

Obvinený poprel spáchanie skutku aj pri konfrontácii s poškodenou a po vznesení obvinenia odmietol vypovedať. Poškodená XXXXX ako jediný priamy svedok skutku, rovnako po vznesení obvinenia odmietla vo veci vypovedať, nakoľko obvinený je zatiaľ ešte stále jej manželom a otcom ich detí, pričom by jeho ujmu pociťovala ako svoju vlastnú. Poškodená sa síce po uvedenom incidente síce zverila svojim rodinným príslušníkom, avšak ako vyplýva zo záznamov o podaní vysvetlenia títo by nevedeli k spáchaniu skutku nič bližšie uviesť.  

Na základe vykonaných dôkazov sa nepodarilo preukázať, že skutok, pre ktorý je vedené trestné stíhanie, spáchal práve obvinený XXXXX, pretože nie je možné bez výsluchu poškodenej ako kardinálneho svedka, páchateľa skutku usvedčiť zo spáchania predmetnej trestnej činnosti. Ostatné dôkazy, vykonané vo veci, sa na skutok a osobu páchateľa vzťahujú iba nepriamo. Mieru zavinenia obvineného nie je možné v danom prípade bez výsluchu poškodenej stanoviť a táto nie je preukázaná napriek existencii určitých nepriamych indícií, na základe ktorých by ale podanie obžaloby a postavenie obvineného pred súd nebolo vôbec dôvodné. Uvedené nepriame indície boli v čase vznesenia obvinenia podporené najmä výsluchom poškodenej a konfrontáciou medzi obvineným a poškodenou. V ďalšom konaní sa zo zákonných dôvodov, tieto už nepodarilo opätovne zabezpečiť.

Podľa § 215 ods. 1 písm. a) Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa vedie trestné stíhanie.

Po vyhodnotení všetkých vykonaných dôkazov v zmysle § 2 ods. 12 Trestného poriadku, ktorý hovorí, že orgány činné v trestnom konaní a súd hodnotia dôkazy získané zákonným spôsobom podľa svojho vnútorného presvedčenia založeného na starostlivom uvážení všetkých okolností prípadu jednotlivo i v ich súhrne nezávisle od toho, či ich obstaral súd, orgány činné v trestnom konaní alebo niektorá zo strán, mám za preukázané, že výsledky vykonaného dokazovania neusvedčujú obvineného z trestnej činnosti, preto považujem rozhodnutie o zastavení trestného stíhania za plne odôvodnené. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marko Sališ
prokurátor